KMD Cup'en i indendørs fodbold i Jyske Bank Arena på Ørbækvej i Odense endte i lidt af en skandale, selv om sikkerhedsfolk efter nogle minutter fik bugt med ballademagerne og formentlig fik fjernet de værste.

Da Brøndby var slået ud af turneringen og skulle forlade den sammen med AGF-fans, gik det galt.

- Gå nu hjem, gå nu hjem, sang alle andre fans end dem fra Vestegnen.

Det kom til voldsomme slagsmål med sikkerhedsfolkene, der skubbede sikkerhedshegnene frem mod Brøndby-fansene og dermed fik styr på situationen, som længe så faretruende ud, fordi AGF-fans også blandede sig.

Efter flere minutter kom stævnet i gang igen, så finalen mellem OB og AaB kunne afvikles, mens de resterende Brøndbys-fans stillede defilerede ud.

Sport Fyn har ikke fået informationer om anholdelser eller personskade, men et par af Brøndbys-fansene så ud til at lide.

I forvejen havde Brøndby-fansene affyret fem kanonslag under stævnet, så man frygtede for konsekvenserne også under stævnet.